**Ministru kabineta noteikumu projekta “Noteikumi par aizdevumiem energoefektivitātes pakalpojuma sniedzējiem Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" ietvaros” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13. un 14.punkts un Attīstības finanšu institūcijas likuma 12. panta ceturtā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta “Noteikumi par aizdevumiem energoefektivitātes pakalpojuma sniedzējiem Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" ietvaros” (turpmāk - Noteikumu projekts) mērķis ir sekmēt ESKO kompāniju attīstību un konkurētspēju, sniedzot finansējumu paralēlo aizdevumu veidā dzīvotspējīgu uzņēmējdarbības projektu īstenošanai.  Energoefektivitātes paaugstināšana ir viens no faktoriem, kas ļauj samazināt enerģijas patēriņu mājsaimniecībās un uzlabot iedzīvotāju dzīves apstākļus. Tāpat tas ļauj samazināt enerģijas intensitāti uzņēmumos, tādejādi ceļot uzņēmumu konkurētspēju. Latvijā darbību uzsāk arvien vairāk komersantu, kas sniedz energoefektivitātes pakalpojumus vai veic citus energoefektivitātes uzlabošanas pasākumus galalietotāja iekārtās vai telpās. Tai pat laikā energoefektivitātes pakalpojumu sniedzēju (turpmāk – ESKO) finansēšana Latvijā ir apgrūtināta šādu iemeslu dēļ:   * ESKO nav pietiekama nodrošinājuma aizdevumu saņemšanai (ieguldījumi tiek veikti ESKO nepiederošos īpašumos un attiecīgajam ieguldījuma atgūšanas iespējas ir apgrūtinošas – nelikvīds tirgus, ierobežotas iespējas iekļūt ieguldījumu veikšanas vietā); * ESKO darbībai ir nepietiekama vēsture, kā rezultātā komercbankām nav pieredzes attiecīgo projektu jomā; * ESKO darbības modelis nav pazīstams potenciālo klientu vidū; * ESKO uzņēmumu attīstības un kapitalizācijas līmenis ir salīdzinoši zems.   Energoefektivitātes pasākumu plašākai īstenošanai ir nepieciešamas lielas sākotnējās investīcijas, kur daļā gadījumu atmaksāšanās laiks ir 1 līdz 7 gadi, bet lielākā daļā gadījumu tās atmaksājas ilgtermiņā līdz pat 20 gadiem. Attiecīgo projektu izmaksas bieži vien sasniedz pat 1 milj. EUR, kas ir salīdzinoši lielas investīcijas ESKO, kuras tikai uzsāk savu darbību attiecīgajā jomā. Turklāt, jāņem vērā, ka ESKO kompānijām to veiksmīgas darbības nodrošināšanai ir būtiski piesaistīt salīdzinoši lielu klientu portfeli (10 klienti un vairāk), kas ļauj diversificēt riskus attiecībā uz ESKO pakalpojuma korektu cenošanu. Bez tam ESKO kompānijām ir būtiski piesaistīt jaunus klientus gadu no gada, pretējā gadījumā tas var zaudēt savu kvalifikāciju attiecīgajā tirgus segmentā (energoefektivitātes paaugstināšanas jomā notiek strauja materiālu, risinājumu un tehnoloģiju izaugsme).  Noteikumu projekts dos iespēju ESKO piesaistīt finansējumu ieguldīšanai energoefektivitātes paaugstināšanas pasākumos gan daudzdzīvokļu dzīvojamās ēkās, sniedzot pakalpojumu daudzdzīvokļu māju dzīvokļu īpašniekiem, gan dažādu nozaru uzņēmumos. Parasti komersanti pamatā koncentrējas uz savas pamatdarbības izaugsmi (jaunu produktu un tirgu apgūšanu) un energoefektivitātes pasākumu īstenošana nav attiecīgā objekta īpašnieka primārais mērķis. Tas paver ESKO iespēju sniegt energoefektivitātes pakalpojumu attiecīgo objektu īpašniekiem, tiem samazinot energoresursu izmantošanas izmaksas, nekoncentrējot resursus uz tiem nespecifiskām funkcijām. Vienlaikus attiecīgo darījumu īstenošana arī veicina valsts energoefektivitātes uzlabošanas mērķa sasniegšanu.  Attiecīgais finanšu produkta piedāvājums dod iespēju piesaistīt komercbanku aizdevumus ESKO kompānijām. Komercbankas attiecīgi var palielināt ESKO tirgus daļu un, iegūstot papildus pieredzi attiecīgajā tirgus segmentā, kāpināt apjomus.  Attiecībā uz jau šobrīd sniegto atbalstu energoefektivitātes pasākumiem daudzdzīvokļu mājās, daudzdzīvokļu māju dzīvokļu īpašnieki (ar pilnvarotās personas starpniecību) šajā gadījumā var pretendēt tikai uz atbalstu granta veidā, kas tiek sniegts saskaņā ar 2016.gada 15.marta Ministru kabineta noteikumiem Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”. Šajā gadījumā dzīvokļu īpašnieki nepiesaista aizdevumu finansējumu paši, bet izmantojot ESKO pakalpojumu, slēdzot ar ESKO energoefektivitātes uzlabošanas pakalpojuma līgumu, kas paredz cita starpā ESKO ieguldījumu apmēru energoefektivitātes pasākumu realizācijai daudzdzīvokļu mājā un dzīvokļu īpašnieku norēķinu kārtību par ESKO sniegtajiem pakalpojumiem.  Noteikumu projekts neparedz ietekmi uz komercbanku kreditēšanas politiku. Ņemot vērā līdzšinējo praksi, paralēlais aizdevums tiek izsniegts vienlaikus ar komercbanku finansējumu gadījumos, kad darījums ir augstāka riska (tā piemēram, neto ieņēmumu un uzņemto saistību attiecība nav atbilstoša komercbanku kredītpolitikai). Kredītiestāde (meitas sabiedrība) kreditē klientus uz tirgus nosacījumiem. Pirms aizdevumu izsniegšanas tiek slēgts trīspusējais līgums starp kredītiestādi, AS “Attīstības finanšu institūcija Altum” (turpmāk – sabiedrība Altum) un aizņēmēju, kas atrunā līguma slēdzēju pušu saistības un subordinācijas nosacījumus (noteikumu projekta 7. punkts).  Paralēlais aizdevums ESKO tiks sniegts kā reģionālais ieguldījuma atbalsts saskaņā ar Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas regula Nr.651/2014) (Eiropas Savienības Oficiālais Vēstnesis, 2014.gada 26.jūnijs, L 187) 13. un 14.pantu.  Ņemot vērā ESKO darbības specifiku, tie darbojas dažādās nozarēs, piemēram, operācijas ar nekustamo īpašumu, finanšu un apdrošināšanas darbība (ne kā galvenā uzņēmuma darbības joma – atbilstoši Komisijas regulas Nr.651/2014 13.panta “e” apakšpunktam), vairumtirdzniecība un mazumtirdzniecība, transportlīdzekļu, mašīnu un iekārtu, individuālās lietošanas priekšmetu, sadzīves aparatūras un iekārtu iznomāšana, elektroenerģija un siltumapgāde (lokālā) u.c.  Paralēlais aizdevums var tikt izmantots, lai finansētu sākotnējās investīcijas vai sākotnējas investīcijas jaunā ekonomiskā aktivitātē, vienlaikus ievērojot, ka ieguldījumiem jābūt veiktiem Latvijas Republikas teritorijā. Ievērojot attiecīgās noteikumu projektu normas, paralēlo aizdevumu iespējams izmantot, lai finansētu tādus ieguldījumu projektus, kas paredz būtiskas pārmaiņas ražošanas procesā un esošās uzņēmējdarbības vietas darbības dažādošanu.  Noteikumu projekts paredz, ka paralēlā aizdevuma apmērs nepārsniedz 5 000 000 euro no aizdevuma kopsummas vienam saimnieciskās darbības veicējam. Paralēlā aizdevuma īpatsvars ir atkarīgs no saimnieciskā darbības veicēja statusa un aizdevuma apmēra. Paralēlā aizdevuma apmērs ir 45 % no noteikumu projektā definētajām ieguldījuma projekta attiecināmajām izmaksām mikro, mazam un vidējam saimnieciskās darbības veicējam un 35 % - lielajam saimnieciskās darbības veicējam gadījumā, ja paralēlā aizdevuma apmērs nepārsniedz 2 000 000 euro. Finansiāli ietilpīgāku ieguldījumu projektu gadījumā sabiedrības Altum uzņemtā darījuma risku daļa ir mazāka, attiecīgi atbalsta intensitāte ir 35 % mikro, mazajiem, vidējiem un arī lielajiem saimnieciskās darbības veicējiem, ja paralēlā aizdevuma apmērs ir virs 2 000 000 euro un tas nepārsniedz 5 000 000 euro. Atbalsta intensitāte ir noteikta, ievērojot Latvijas kartē reģionālās attīstības atbalsta piešķiršanai 2014.-2020. gadam noteikto atbalsta līmeni.  Paralēlie aizdevumi tiek sniegti ieguldījumu projektu realizēšanai. Ņemot vērā, ka šāda projektu realizēšana ir laikietilpīga, noteikumu projekts paredz atbilstošu paralēlo aizdevuma atmaksas termiņu, kas ir 15 gadi.  Lai saņemtu paralēlo aizdevumu, saimnieciskās darbības veicējam ir jānodrošina finansiālais ieguldījums 25 % apmērā no ieguldījuma projekta attiecināmajām izmaksām, izmantojot pašu līdzekļus vai ārējo finansējumu (t.sk., kredītiestādes), kas ir brīvs no jebkāda valsts atbalsta. Minētais finansējums nevar būt saistīts ar valsts atbalstu, tostarp, tas nevar būt valsts vai pašvaldības izsniegts kredīts uz atvieglotiem nosacījumiem, kā arī minētā finansējuma saņemšanai nevar būt piešķirts valsts vai pašvaldības galvojums. Šāds nosacījums ir noteikts, lai nodrošinātu Komisijas regulas Nr.651/2014 14.panta 14.punktā noteikto nosacījumu ievērošanu.  Komisijas regulas Nr.651/2014 1.panta 4.punkts liedz paralēlos aizdevumus piešķirt tiem saimnieciskās darbības veicējiem, kas ir nonākuši finanšu grūtībās, attiecīgi noteikumu projekts ierobežo paralēlo aizdevumu piešķiršanu saimnieciskās darbības veicējiem, kas ir nonākuši finanšu grūtībās saskaņā ar Komisijas regulas Nr.651/2014 2.panta 18.punktā minētajiem kritērijiem.  Paralēlo aizdevumu piešķiršanas termiņš ir noteikts 2020.gada 31.decembris, un tas ir noteikts saskaņā ar Komisijas regulas Nr.651/2014 59.pantu. Ja paralēlo aizdevumu instrumenta īstenošanas laikā sabiedrība Altum konstatēs nepieciešamību palielināt pieejamā publiskā finansējuma apmēru atbilstoši pieprasījumam, EM sadarbībā ar sabiedrību Altum izstrādās un virzīs apstiprināšanai attiecīgos grozījumus.  Ņemot vērā paralēlo aizdevumu instrumenta īstenošanai paredzēto publisko finansējumu, kā arī darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) ietvaros īstenoto daudzdzīvokļu māju energoefektivitātes paaugstināšanas projektu izmaksas, tiek prognozēts, ka paralēlo aizdevumu instrumenta ietvarā tiks izsniegti 30 aizdevumi ESKO (viens paralēlais aizdevums var tikt izsniegts vairāku energoefektivitātes paaugstināšanas projektu īstenošanai, izmaksājot to pa daļām atbilstoši īstenotajiem projektiem).  ESKO atbalsta pasākums attiecas uz energoefektivitātes pasākumu īstenošanu un sabiedrība Altum jau ir noslēgusi finansēšanas nolīgumu atbilstoši Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Eiropas Parlamenta un Padomes regula Nr. 1303/2013) IV pielikumam ar Centrālo finanšu un līgumu aģentūru par 4.2.1.1. pasākuma ietvaros īstenojamo finanšu instrumentu īstenošanu. Lai nodrošinātu energoefektivitātes paaugstināšanas pasākumu optimālu pārvaldību, MK noteikumos ir atļauts veikt grozījumus finansēšanas nolīgumā, kurš noslēgts 4.2.1.1. pasākuma ietvaros, lai ieviestu arī ESKO atbalsta pasākumu. Tādejādi viens finansēšanas nolīgums aptvertu visu finanšu instrumentu energoefektivitātes jomā īstenošanu.  *Ar mērķi ievērot Attīstības finanšu institūcijas likuma 12.panta trešajā daļā noteikto, anotācijas pielikumā kā ierobežotas pieejamības informācija ir ietverts kopējais riska novērtējums paralēlo aizdevumu programmas ietvaros* *(minētais dokuments tiks ietverts pēc pilnīgas MK noteikumu saskaņošanas ar visām iesaistītajām pusēm, sūtot MK noteikumu gala redakciju izskatīšanai MK).* |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | ESKO kompānijas, daudzdzīvokļu dzīvojamo māju dzīvokļu īpašnieki, dzīvokļu īpašnieku pilnvarotās personas, pārvaldnieki, dažādu nozaru uzņēmumi, pašvaldības. |
| 1. Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  Noteikumu projekta īstenošanu nodrošinās Centrālā finanšu un līgumu aģentūra un sabiedrība Altum.  Noteikumu projekts paredz pozitīvu ietekmi uz tautsaimniecību, jo nodrošina atbalsta pieejamību ESKO kompānijām energoefektivitātes paaugstināšanas pasākumu veikšanai. |
| 1. Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma atbilstoši Eiropas Parlamenta un Padomes regulas Nr.1303/2013 44. pantam, sabiedrībai Altum, sedzot vadības izmaksas saskaņā ar Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu 13. pantā noteikto. |
| 1. Cita informācija | Nav |

|  |  |  |  |  |  |
| --- | --- | --- | --- | --- | --- |
| **III Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 100 000 | 1 000 000 | 1 850 000 | 1 850 000 |
| 2. Budžeta izdevumi: | 0 | 100 000 | 1 000 000 | 3 700 000 | 3 700 000 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākumam plānotais kopējais publiskais finansējums ir ERAF finansējums 8 500 000 *euro* apmērā. Nolīgumu par sabiedrības Altum finanšu instrumenta ieviešanu slēdz ne vairāk kā 7 981 500 *euro* apmērā no ERAF finansējuma. ERAF snieguma rezerve plānota 518 500 *euro* jeb 6,1% apmērā.  Lēmums, vai rezervi izmantot projekta ietvaros, tiks pieņemts pēc 4.2.1.1. pasākuma ietvaros sasniegto rezultātu uz 2018.gada 31.decembri analīzes.  Atbalsta pasākuma īstenošanu ir plānots uzsākt ar 2017. gada rudeni, tādējādi plānots, ka šajā gadā izdevumu pozīcija veidosies 100 000 euro apmērā, kad tiks pieprasīti pirmie avansa maksājumi. 2018.gadā, kad programma vēl būs sākuma fāzē, izdevumu pozīcija būs 1 000 000 euro apmērā, savukārt 2019. – 2020. gadā izdevumi ir plānoti 3 700 000 euro gadā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pirms finanšu instrumenta apstiprināšanas, sabiedrība Altum var uzsākt atbalstāmās darbības un, tās īstenojot, radušās izmaksas var uzskatīt par attiecināmām, ja tās atbilst noteikumu projektā minētajām attiecināmo izmaksu pozīcijām. | | | | |

|  |  |  |
| --- | --- | --- |
| **V Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas šādas Eiropas Savienības tiesību aktu prasības:   1. Komisijas regula Nr. 651/2014; 2. Eiropas Parlamenta un Padomes regula Nr.1303/2013. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:   1. Komisijas regula Nr.651/2014; 2. Eiropas Parlamenta un Padomes regula Nr.1301/2013; 3. Eiropas Parlamenta un Padomes regula Nr.1303/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1303/2013 38. panta 4. punkta "b ii" apakšpunkts | Noteikumu projekta 14. punkts | *Ieviesta pilnībā* | *Neparedz stingrākas prasības* |
| Komisijas Regulas Nr. Nr.480/2014 7.pants | Noteikumu projekta 15. punkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 37. panta 2. un 3. punkts | Noteikumu projekta 17. punkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 IV pielikuma 1. punkts | Noteikumu projekta 18. punkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 IV pielikums | Noteikumu projekta 23. punkts, 36.1. apakšpunkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 38. panta 6. punkts | Noteikumu projekta 24. punkts | *Ieviesta pilnībā* | *Neparedz stingrākas prasības* |
| Komisijas Regulas Nr. Nr.480/2014 13. panta 2. un 3. punkts | Noteikumu projekta 26.2. apakšpunkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 44. un 45. pants | Noteikumu projekta 29. punkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 70. panta 2. punkts | Noteikumu projekta 31. punkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 46. pants | Noteikumu projekta 32.2. apakšpunkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 41. panta 1. punkts | Noteikumu projekta 34. punkts | *Ieviesta pilnībā* | *Neparedz stingrākas prasības* |
| Komisijas Regulas Nr. Nr.480/2014 9. panta 1. punkts | Noteikumu projekta 36.2. apakšpunkts | *Ieviesta pilnībā* | *Neparedz stingrākas prasības* |
| Komisijas Regulas Nr. Nr.480/2014 12. panta 2. punkts | Noteikumu projekta 36.4. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 13. un 14. pants | Noteikumu projekta 37. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 1. panta 2. un 3. punkts | Noteikumu projekta 38.1. un 38.2. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 13. panta "a" un “e” punkts | Noteikumu projekta 38.3. apakšpunkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1301/2013 3. panta 3. punkts | Noteikumu projekta 38.4. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 1. panta 3. punkts | Noteikumu projekta 39. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 1. panta 4. punkta "a" apakšpunkts | Noteikumu projekta 40.1. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 2. panta 18. punkts | Noteikumu projekta 40.2. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 2. panta 29. un 30. punkts | Noteikumu projekta 41. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 2. panta 49. un 51. punkts | Noteikumu projekta 41. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 14. panta 5., 6. un 8. punkts | Noteikumu projekta 41.1. – 41.3. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 6. panta 2. punkts | Noteikumu projekta 41.4. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 14. panta 7. punkts | Noteikumu projekta 43. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 2. panta 52. punkts | Noteikumu projekta 55. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 1. panta 5. punkts | Noteikumu projekta 56. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 9. panta 1. un 4. punkts | Noteikumu projekta 64. punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Saskaņā ar Komisijas Regulas Nr.651/2014 11.pantu Eiropas Komisijai 20 darba dienu laikā pēc šī Ministru kabineta noteikumu projekta spēkā stāšanās ir jānosūta kopsavilkuma informācija par šo atbalsta pasākumu. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | |
| Cita informācija | Nav | |

|  |  |  |
| --- | --- | --- |
| **VI Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību.  Izstrādāto noteikumu projektu kā arī Energoservisa pakalpojuma uzņēmumu finanšu pieejamības *ex ante* izvērtējumu Ekonomikas ministrija sūtīs saskaņošanai Eiropas Savienības struktūrfondu un Kohēzijas fonda Uzraudzības komitejā (turpmāk – Uzraudzības komiteja). |
| 2. | Sabiedrības līdzdalība projekta izstrādē | Sabiedrība Altum ir veikusi intervijas ar komercbankām, riska kapitāla fondu un ESKO kompānijām, noskaidrojot nepieciešamo atbalsta mehānismu. |
| 3. | Sabiedrības līdzdalības rezultāti | Izstrādāts MK noteikumu projekts izsludināšanai Valsts sekretāru sanāksmē. Saskaņošanas procesā ir iesaistīti sociālie, valsts, nevalstiskā sektora un reģionālie partneri. |
| 4. | Cita informācija | Nav |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav |

Anotācijas IV sadaļa –projekts šo jomu neskar.

Ekonomikas ministra vietā

izglītības un zinātnes ministrs K.Šadurskis

Vīza: Valsts sekretāra vietā

administrācijas vadītāja I.Jaunzeme

Galinska, 67013147

Zane.Galinska@em.gov.lv